CELEX: 62014FA0132
Language: sk
Date: 2015-10-06 00:00:00
Title: Vec F-132/14: Rozsudok Súdu pre verejnú službu (prvá komora) zo 6. októbra 2015 – CH/Parlament (Verejná služba — Akreditovaní asistenti poslancov — Článok 266 ZFEÚ — Vykonávacie opatrenia zrušujúceho rozsudku Všeobecného súdu — Zrušenie rozhodnutia o prepustení — Zrušenie rozhodnutia, ktorým sa zamieta žiadosť o poskytnutie pomoci podaná na základe článku 24 štatútu — Rozsah povinnosti poskytnúť pomoc za existencie dôkazu prima facie o obťažovaní — Povinnosť OUPZ viesť správne vyšetrovanie — Možnosť úradníka alebo zamestnanca začať vnútroštátne súdne konanie — Výbor pre boj proti obťažovaniu a jeho prevencia na pracovisku týkajúca sa sťažností akreditovaných asistentov poslancov v súvislosti s poslancami Parlamentu — Úlohy a právomoci — Majetková a nemajetková ujma)

16.11.2015   
            
            
               SK
            
            
               Úradný vestník Európskej únie
            
            
               C 381/64
            
         Rozsudok Súdu pre verejnú službu (prvá komora) zo 6. októbra 2015 – CH/Parlament
   (Vec F-132/14) (1)
   
   ((Verejná služba - Akreditovaní asistenti poslancov - Článok 266 ZFEÚ - Vykonávacie opatrenia zrušujúceho rozsudku Všeobecného súdu - Zrušenie rozhodnutia o prepustení - Zrušenie rozhodnutia, ktorým sa zamieta žiadosť o poskytnutie pomoci podaná na základe článku 24 štatútu - Rozsah povinnosti poskytnúť pomoc za existencie dôkazu prima facie o obťažovaní - Povinnosť OUPZ viesť správne vyšetrovanie - Možnosť úradníka alebo zamestnanca začať vnútroštátne súdne konanie - Výbor pre boj proti obťažovaniu a jeho prevencia na pracovisku týkajúca sa sťažností akreditovaných asistentov poslancov v súvislosti s poslancami Parlamentu - Úlohy a právomoci - Majetková a nemajetková ujma))
   (2015/C 381/90)
   Jazyk konania: francúzština
   
      Účastníci konania
   
   
      Žalobkyňa: CH (v zastúpení: L. Levi, C. Bernard-Glanz a A. Tymen, advokát)
   
      Žalovaný: Európsky parlament (v zastúpení: E. Taneva a M. Dean, splnomocnení zástupcovia)
   
      Predmet veci
   
   Návrh žalobkyne na zrušenie rozhodnutí prijatých Európskym parlamentom na účely výkonu rozsudku Súdu pre verejnú službu z 12. decembra 2013, F-129/12, CH/Parlament, ktorým zamietol začatie administratívneho vyšetrovania vo veci sťažnosti žalobkyne týkajúcej sa obťažovania, úhradu dodatočnej sumy žalobkyni ako finančného odškodnenia a poskytnutie všetkých výhod a výsad žalobkyni spojených s existenciou jej zmluvy akreditovanej parlamentnej asistentky, ktorej ukončenie bolo zrušené Súdom pre verejnú službu v citovanom rozsudku, a návrh na náhradu škody za údajne spôsobenú majetkovú a nemajetkovú ujmu
   
      Výrok rozsudku
   
   
               1.
            
            
               Rozhodnutie Európskeho parlamentu z 2. apríla 2014, potvrdené rozhodnutím zo 4. augusta 2014, ktorým sa zamieta sťažnosť, sa zrušuje v rozsahu, v akom Európsky parlament za porušenia článku 266 ZFEÚ zamietol úhradu dodatočnej sumy 5  686 eur CH pri výkone rozsudku z 12. decembra 2013, CH/Parlament (F-129/12, EU:F:2013:203).
            
         
               2.
            
            
               Rozhodnutie Európskeho parlamentu z 3. marca 2014 potvrdené rozhodnutím zo 4. augusta 2014, ktorým sa zamieta sťažnosť, sa zrušuje v rozsahu, v akom po zrušení rozhodnutia Európskeho parlamentu z 15. marca 2012 o zamietnutí žiadosti CH o poskytnutie pomoci z 22. decembra 2011 rozsudkom z 12. decembra 2013 CH/Parlament (F-129/12, EU:F:2013:203) Európsky parlament rozhodol, že nezačne správne vyšetrovanie o skutočnostiach tvrdených v súvislosti s morálnym obťažovaním a tak porušil článok 266 ZFEÚ.
            
         
               3.
            
            
               Návrhy na zrušenie sa vo zvyšnej časti zamietajú.
            
         
               4.
            
            
               Európsky parlament je povinný uhradiť CH sumu vo výške 5  686 eura spolu s úrokmi z omeškania od 1. júla 2014 k dátumu uplynutia záväzkov CH podľa sadzby Európskej centrálnej banky zvýšenej o 2 body pre hlavné operácie refinancovania.
            
         
               5.
            
            
               Európsky parlament je povinný uhradiť CH sumu vo výške 25  000 eur za náhradu nemajetkovej ujmy spolu s úrokmi z omeškania od 4. augusta 2014 podľa sadzby Európskej centrálnej banky zvýšenej o 2 body pre hlavné operácie refinancovania.
            
         
               6.
            
            
               Návrhy na náhradu škody sa vo zvyšnej časti zamietajú.
            
         
               7.
            
            
               Európsky parlament znáša vlastné trovy konania a je povinný nahradiť trovy konania, ktoré vznikli CH.
            
         
      (1)  Ú. v. EÚ C 34, 2.2.2015, s. 52.